**ELŐTERJESZTÉS**

**Körmend Város Önkormányzata Képviselő-testülete 2021. szeptember 30-i ülésére**

**Tárgy:** Várkerti ételbár bérlete

Tisztelt Képviselő-testület!

A Várkerti Ételbár elnevezésű vendéglő a kastély területén működik. Az Önkormányzattal, amikor megszerezte a Kastély vagyonkezelői jogát, az étterem nem kötött bérleti szerződést, és a Magyar Állam igazolta előttünk azt, hogy velük se kötött az étterem szerződést. Ezért a bérlet kérdését rendezni kell.

Az Önkormányzat jelenleg vagyonkezelési díj nélkül használja a Kastélyt, mivel közfeladat ellátása céljára kapta azt vagyonkezelésbe. A bérlettel azonban vagyonkezelési díjat kell már fizetni az Állam felé, amelynek mértéke a bérleti díj 30%-a.

A bérlőnek meg kell fizetnie egyrészt az elmúlt 5 évre az elmaradt bérleti (használati) díjat, másrészt a jövőre nézően is fizetnie kell a bérleti díjat. A bérleti (használati) díj összegére 50.000 Ft+ ÁFA/hó összegben teszünk javaslatot, mert az üzlet csak 10 órától 15h-ig van nyitva, tehát csak ebédeltetés folyik az étteremben, vasárnap pedig zárva van. Esetenként rendezvényekre is főz az étterem. Az elmúlt 5 évre eső összesen 3 m Ft + ÁFA használati díj megfizetésére részletfizetési könnyítést kért az éttermet üzemeltető vállalkozó.

A rezsiköltséget az üzemeltető viseli, a közüzemi órák a nevére szólnak.

A bérleti szerződést csak akkor lehet megkötni, ha azt a Magyar Állam előzetesen jóváhagyta.

Kérem a Testületet, hogy döntsön a határozati javaslatról.

**Határozati javaslat**

1. Körmend Város Önkormányzata Képviselő-testülete jóváhagyja azt, hogy az Önkormányzat a Várkerti Ételbár üzemeltetőjével, Nagyné Tomasics Annamáriával (ev.) bérleti szerződést kössön a körmendi Batthyány kastélyhoz tartozó 4 hrsz-on található, étteremként használt ingatlan bérletére havi 50.000 Ft + ÁFA/hó bérleti díj mellett, ill. jóváhagyja azt, hogy az Önkormányzat az elmúlt 5 évre visszamenőleg havi 50.000 FT + ÁFA/hó összegű használati díjat szedjen be a Várkerti Ételbár üzemeltetőjétől, Nagyné Tomasics Annamáriától, mely használati díjat az üzemeltető 30 hónap alatt, havi egyenlő részletekben köteles megfizetni az Önkormányzat részére.
2. Körmend Város Önkormányzata Képviselő-testülete tudomásul veszi azt, hogy az 1) pont szerinti bérleti szerződés megkötésével vagyonkezelési díjat kell fizetnie a Magyar Állam részére, melynek összege a bérleti díj 30%-a.
3. Körmend Város Önkormányzata Képviselő-testülete jóváhagyja azt, hogy az Önkormányzat a Magyar Állammal megkösse a bérbeadást lehetővé tevő vagyonkezelési szerződés módosítást, és felhatalmazza a Polgármestert annak aláírására.

Körmend, 2021. 09. 24.

**Bebes István**

**polgármester**